Vandag se koue is maar net die begin - SA weerdiens | Netwerk24
Deur Andrea Küsel 01 Julie 2019 12:33
’n Kouefront sal Gauteng Maandagaand tref en tot Woensdag kouer temperature meebring.
Jan Vermeulen, weervoorspeller van die Suid-Afrikaanse Weerdiens (SAWD), sê ’n kouefront het Maandagoggend oor die Vrystaat en suidwestelike dele van Noordwes beweeg onderweg na Gauteng.
Die SAWD sê op sy Twitterblad sneeu word verwag oor die hoogliggende gebiede van die land. Die meeste sneeu sal na verwagting oor die Drakensberge in die Oos-Kaap by Rhodes, Elliot en Barkly-Oos teen laatmiddag val.
Alfred Thorpe het dié foto van ’n kouefront wat Kalkbaai in die Wes-Kaap tref gedeel.Foto: Facebook/Reënval in SA
Cold front over the central parts of the country. Snow still expected over the high lying areas and most in the Drakensberg mountains of the EC near Ugi, Rhodes, Elliot & Barkely East this late afternoon going into the evening. It will be colder in Gauteng from pm. @ReenvalSA pic.twitter.com/M5wsAOsV84
Gerhard Kroukamp het dié foto van ’n wolkformasie gedeel toe ’n kouefront onlangs die Paarl in die Wes-Kaap getref het.Foto: Facebook/Reënval in SA
Dit is dié kouefront wat dan later Maandag Gauteng sal tref.
Maandag bereik Johannesburg ’n maksimum van 17 °C, Pretoria 21 °C en Vereeniging 17 °C.
Deur die nag sal temperature aansienlik daal en sowel Johannesburg as Pretoria sal ’n minimum temperatuur van 1 °C bereik met -5°C in Vereeniging.
Dinsdag word ’n maksimum temperatuur van 16 °C in Johannesburg, 18 °C in Pretoria en 15 °C in Vereeniging verwag.
?? ALERT: LARGE COLD FRONT expected to hit Gauteng by around noon bringing COOLER weather on Monday & Tuesday.
— Gauteng Weather (@tWeatherSA) July 1, 2019
“Daarna sal die temperature in Gauteng weer styg en teen Woensdag stabiliseer,” sê Vermeulen.
Volgens Vermeulen tref ’n kouefront Dinsdag die Wes-Kaap. Dit bring ook ’n 30%-kans op reënbuie.
“Later in die week is daar nog kouefronte wat die Kaap kan tref. Ons verwag oor die algemeen bewolkte, winderige weerstoestande, asook rowwe seetoestande in die Wes-Kaap,” sê Vermeulen.
Meer oor: Suid-Afrikaanse Weerdiens (Sanw) | Wes-Kaap | Gauteng | Sneeu | Kouefront | Weer In Jou Streek